དེ་བཞིན་དུ་མི་སྣའི་ལབ་གླེང་གིས་བརྩམས་ཆོས་གྲུབ་པར་རྩོམ་པ་དེའི་རྒྱབ་ན་གོ་བསྐོན་སློབ་གསོ་དང་ཁ་ཏ་བསླབ་བྱ་གཙོ་བོར་ལྷུར་ལེན་མཛད་པའི་རྩོམ་རིག་གི་ལྟ་བ་དང་།རྩོམ་རིག་གིས་མིའི་རིགས་རྟོགས་གམ་རྗེས་དཔག་ཁ་ལ་གཏད་པ་ལས་མིའི་ཚོར་འདུ་འམ་བརྩེ་དུང་ཡལ་བར་བོར་བའི་རིགས་རྟོག་གི་བསམ་གཞིག་ལྷུར་བཞེས་པའི་རྩོམ་རིག་གི་རྩ་བའི་ཁྱད་གཤིས་དང་མི་མཐུན་པའི་སྐྱོན་ཆ་ཞིག་ངེས་པར་དུ་ཡོད།སྐྱོན་འདི་དང་རབ་རྟོག་གི་འབྲི་སྟངས་ལ་གནས་པའི་སྐྱོན་དེ་གཉིས་ཀྱིས་ཐ་ན་སྲོལ་རྒྱུན་བརྩམས་སྒྲུང་རང་ཉིད་བརྩམས་སྒྲུང་གི་ཁྲི་འཕང་མཐོན་པོར་འཛེགས་པའི་ཞབས་འདྲེན་ཀྱང་བྱས་དང་བྱེད་བཞིན་ཡོད།དེ་བསམེ་ཏོག་ལྡུམ་རའི་ནང་གི་ཀླན་ཀའིལའང་འདི་ཕྱོགས་ན་སྐྱོན་ཆ་ངེས་པར་གནས་ཏེ་ཡོད།འོན་ཀྱང་།མེ་ཏོག་ལྡུམ་རའི་ནང་གི་ཀླན་ཀའིའདི་ཞིབ་ཏུ་བཀླགས་པར།འདིས་སྲོལ་རྒྱུན་བརྩམས་སྒྲུང་གི་མི་འདང་སའི་ཆ་ལ་འདའ་འགོངས་མཛད་དེ།བརྩམས་ཆོས་རང་ཉིད་སྲོལ་རྒྱུན་བརྩམས་སྒྲུང་ལས་རིང་དུ་འཕགས་པའི་ཆ་མངོན་གསལ་དུ་བསྐྲུན་ཏེ་ཡོད་པ་མཐོང་ཐུབ།དེ་བས་སྲོལ་རྒྱུན་བརྩམས་སྒྲུང་དང་འདྲ་བའི་ཆ་ནས་བྱུང་བའི་རྐྱེན་གྱི་ཆ་དེལའང་ཞི་འཇགསཀྱི་ནུས་པ་མངོན་གསལ་དུ་ཐོན་ཡོད།དེ་ནི་མདོར་བསྡུས་ན་འདིས་མི་སྣའི་སྣང་བརྙན་བཞེངས་བསྐྲུན་གྱི་ཐད་ལ་གཙིགས་འཛིན་མཛད་ཅིང་།དེ་ལས་གྲུབ་འབྲས་མི་དམན་པ་བླངས་ཡོད་པ་ལས་ཡིན།